Uhuru Kenyatta
<s>Uhuru Mujgaj Kenijata (; Najrobi, 26. oktobar 1961) kenijski je političar i 4. predsednik Kenije.</s><s>Pre toga je vršio više funkcija u kenijskoj vladi.</s><s>Sin je bivšeg kenijskog predsednika, Džomoa Kenijate.</s>

<s>Biografija 
Rođen je kao sin Džomoa Kenijate, borca za slobodu Kenije i njenog prvog predsednika od 1964. do 1978. godine.</s><s>Završio je Školu svete Marije u Najrobiju, nakon čega je studirao na Koledžu Emherst u SAD.</s>

<s>Godine 2001. ušao je u kenijsku vladu kao ministar za lokalnu vladu tokom mandata predsednika Danijela arap Moija.</s><s>Uprkos neiskustvu u politici, Moi ga je favorizovao za svog naslednika.</s><s>Kenijata je na predsedničke izbore 2002. izašao kao kandidat vladajuće Afričke nacionalne unije Kenije, ali je uveliko izgubio od vođe opozicije, Mvaija Kibakija.</s><s>Na predsedničkim izborima 2007. je podržao Kibakija, nakon čega ga je ovaj uzeo u svoju vladu kao ministra za lokalnu vladu u januaru 2008, dok nije postavljen za zamenika predsednika vlade i ministra trgovine aprila 2008. kao deo dogovora u vladajućoj koaliciji.</s>

<s>Kenijata je bio ministar finansija od 2009. do 2012, a u isto je vreme i dalje vršio funkciju zamenika predsednika vlade.</s>

<s>Međunarodni krivični sud ga je optužio za počinjenje zločina protiv čovečnosti tokom nereda i nasilja koji su usledili nakon izbora 2007. u Keniji, nakon čega je dao ostavku na mesto ministra finansija 27. februara 2012. godine.</s>

<s>Pobedio je na predsedničkim izborima u martu 2013, nakon čega je postao novi predsednik Kenije.</s><s>Na funkciju je stupio 9. aprila 2013. godine.</s>

<s>Privatni život 
Uhuru Kenijata je u braku sa Margaret Gakuo Kenijata.</s><s>S njom ima troje dece (Džomo, Džaba i Ngina).</s><s>Po veroispovesti je katolik.</s>

<s>Izvori</s>

<s>Spoljašnje veze</s>

<s>Official website
 Uhuru Kenyatta</s>

<s>Predsjednici Kenije
Kenijski političari</s>

